CELEX: C2005/132/21
Language: da
Date: 2005-05-28 00:00:00
Title: Domstolens dom (Tredje Afdeling) af 17. marts 2005 i sag C-128/04, straffesag mod Annic Andréa Raemdonck og Raemdonck-Janssens BVBA (anmodning om præjudiciel afgørelse fra rechtbank van eerste aanleg te Dendermonde) (Vejtransport — sociale bestemmelser — forordning (EØF) nr. 3821/85 — forpligtelse til at installere og anvende en fartskriver — forordning (EØF) nr. 3820/85 — undtagelse for køretøjer, der anvendes til »transport af materiel eller udstyr«)

28.5.2005   
            
            
               DA
            
            
               Den Europæiske Unions Tidende
            
            
               C 132/11
            
         
      DOMSTOLENS DOM
   
   (Tredje Afdeling)
   af 17. marts 2005
   i sag C-128/04, straffesag mod Annic Andréa Raemdonck og Raemdonck-Janssens BVBA (anmodning om præjudiciel afgørelse fra rechtbank van eerste aanleg te Dendermonde) (1)
   
   (Vejtransport - sociale bestemmelser - forordning (EØF) nr. 3821/85 - forpligtelse til at installere og anvende en fartskriver - forordning (EØF) nr. 3820/85 - undtagelse for køretøjer, der anvendes til »transport af materiel eller udstyr«)
   (2005/C 132/21)
   Processprog: nederlandsk
   I sag C-128/04, angående en anmodning om præjudiciel afgørelse i henhold til artikel 234 EF, indgivet af rechtbank van eerste aanleg te Dendermonde (Belgien) ved afgørelse af 19. januar 2004, indgået til Domstolen den 9. marts 2004, i straffesagen mod Annic Andréa Raemdonck og Raemdonck-Janssens BVBA, har Domstolen (Tredje Afdeling), sammensat af afdelingsformanden, A. Rosas (refererende dommer), og dommerne A. La Pergola, J.-P. Puissochet, U. Lõhmus og A. Ó Caoimh; generaladvokat: M. Poiares Maduro; justitssekretær: R. Grass, den 17. marts 2005 afsagt dom, hvis konklusion lyder således:
   
               1)
            
            
               Udtrykkene »materiel eller udstyr« i artikel 13, stk. 1, litra g), i Rådets forordning (EØF) nr. 3820/85 af 20. december 1985 om harmonisering af visse bestemmelser på det sociale område inden for vejtransport skal inden for rammerne af undtagelsesbestemmelsen i artikel 3, stk. 2, i Rådets forordning nr. 3821/85 af 20. december 1985 om kontrolapparatet inden for vejtransport fortolkes således, at de ikke udelukkende henviser til »redskaber og værktøj«, men også omfatter de materialer, herunder byggematerialer eller kabler, der er nødvendige for gennemførelsen af de arbejder, der henhører under føreren af det pågældende køretøjs hovedvirksomhed.
            
         
      (1)  EUT C 106 af 30.4.2004.